શ્રી સુરેશભાઈ જાનીનો પરિચય અને મિત્રતા મને એમના બ્લોગ ગદ્ય સુર દ્વારા થઇ .નિવૃતિ કાળમાં તેઓ જે ધગસ અને ઉત્સાહથી આ ઉમરે :એમના આ બધા બ્લોગો ના સંચાલનમાં કાર્યશીલ રહે છે એમાંથી મને મારો આ બ્લોગ શરુ કરવાની પ્રેરણા થઇ હતી .મારા બ્લોગની શરૂઆતમાં અને જ્યારે જરૂર પડી ત્યારે એમણે મને એમના અનુભવ આધારિત માર્ગદર્શન અને પ્રોત્સાહન પૂરું પાડ્યું છે, એ બદલ એમનો આભારી છું. મારે મન સુરેશભાઈ એ ગુજરાતી બ્લોગ જગતનું એક મોટું આશ્ચર્ય છે. એમના બ્લોગોની મુલાકાત લેવાથી સુરેશભાઈના ખરા વ્યક્તિત્વનો પરિચય મળે છે.